भारत सरकार

मानव संसाधन विकास मंत्रालय

उच्‍चतर शिक्षा विभाग

राज्य सभा

अतारांकित प्रश्न संख्या: 1215

उत्तर देने की तारीखः 20.1**2**.201**8**

अन्य पिछड़ा वर्गों के छात्रों के लिए राष्ट्रीय फेलोशिप

1215. श्री प्रभाकर रेड्डी वेमिरेड्डीः

**क्या** मानव संसाधन विकास मंत्री **यह बताने की कृपा करेंगे किः**

**(क) अन्य पिछड़ा वर्गों के छात्रों के लिए राष्ट्रीय फेलोशिप कब आरंभ की गई थी;**

**(ख) अन्य पिछड़ा वर्गों की आबादी कुल जनसंख्या का 50 प्रतिशत से अधिक होने के बावजूद**

**प्रति वर्ष केवल 300 जूनियर रिसर्च फेलोशिप और केवल 600 सीनियर रिसर्च फैलोशिप देने को मंत्रालय किस प्रकार उचित ठहराता है;**

**(ग) क्या उक्त फेलोशिप को और अधिक स्वीकार्य स्तर तक बढ़ाने की मांग हुई है; और**

**(घ) यदि हां, तो इसमें वृद्धि करने में मंत्रालय को किन बाधाओं का सामना करना पड़ रहा है**?

उत्तर

मानव संसाधन विकास मंत्रालय में राज्य मंत्री

(डॉ. सत्‍य पाल सिंह)

**(क) से (घ): सामाजिक न्‍याय एवं अधिकारिता मंत्रालय ने विज्ञान, मानविकी, सामाजिक विज्ञान तथा इंजीनियरिंग एवं प्रौद्योगिकी में एम.फिल और पीएच.डी डिग्रियां प्राप्‍त करने हेतु अन्‍य पिछड़े वर्ग (ओबीसी) के छात्रों को फैलोशिप प्रदान करने के उद्देश्‍य से वर्ष 2014-15 में ‘अन्‍य पिछड़ा वर्ग (ओबीसी) के लिए राष्‍ट्रीय फैलोशिप’ कार्यक्रम शुरू किया था। इस योजना के अंतर्गत, प्रति वर्ष 300 जूनियर रिसर्च फैलोशिप और 600 सीनियर रिसर्च फैलोशिप प्रदान की जा रही थीं।**

**मांग के आधार पर शैक्षणिक वर्ष 2018-19 से जूनियर रिसर्च फैलोशिप (जेआरएफ) स्‍लॉट की संख्‍या 300 से बढ़ाकर 1000 कर दी गई है।**

\*\*\*\*\*